Ivans Sokolovs

Ivans Sokolovs (; dzimis , Sarajevā) ir bosniešu izcelsmes Nīderlandes starptautiskais lielmeistars šahā (1987).

 Biogrāfija 
FIDE 1986. gadā viņam piešķīra starptautiskā meistara (IM), bet gadu vēlāk - starptautiskā lielmeistara (GM) nosaukumus. 1988. gadā uzvarējis Dienvidslāvijas šaha čempionātā. Pēc Dienvidslāvijas sabrukuma no 1992. gada pārstāvējis Bosniju un Hercegovinu, vēlāk pārcēlies uz dzīvi Nīderlandē un kopš 2002. gada pārstāv šīs valsts izlasi. 1995. un 1998. gadā uzvarējis Nīderlandes šaha čempionātā. Vairāku starptautisko šaha turnīru uzvarētājs, tajā skaitā 1999. gadā uzvarējis Hastingsas šaha festivālā,Hastings 1998/99 Tournament bet 2006. gadā Hauarda Stauntona memoriālā Londonā.Howard Staunton Memorial Tournament 2006 2011. gadā kopā ar Volodimiru Baklanu un Iļju Nižniku dalījis pirmo vietu starptautiskajā šaha turnīrā Reikjavikā.

Piedalījies arī Pasaules šaha čempiona izcīņas turnīros pēc izslēgšanas sistēmas, taču 1997. gadā Groningenā, 1999. gadā Lasvegasā (zaudējis Aleksejam Širovam ar 1½:2½)1999 FIDE Knockout Matches un 2004. gadā Tripolē izstājies 2. kārtā.

Pārstāvējis Dienvidslāvijas, Bosnijas un Hercegovinas un Nīderlandes izlases dažādās šaha komandu sacensībās:
 Pasaules šaha olimpiādēs piedalījies 12 reizes (1988-2006, 2010-2012). Komandu kopvērtējumā izcīnījis 1 sudraba (1994) medaļu.
 Pasaules komandu šaha čempionātos piedalījies 1 reizi (2013).
 Eiropas komandu šaha čempionātos piedalījies 9 reizes (1989-1999, 2005-2007, 2011-2015). Komandu kopvērtējumā izcīnījis 1 zelta (2005) un sudraba (1989) medaļas. Individuālā vērtējumā izcīnījis 1 zelta (2013) medaļu.

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Pasaules komandu šaha čempionāti)
  šahista profils vietnē olimpbase.org (Eiropas komandu šaha čempionāti)

Kategorija:1968. gadā dzimušie
Kategorija:Bosnijas un Hercegovinas Federācijā dzimušie
Kategorija:Bosnijas un Hercegovinas šahisti
Kategorija:Dienvidslāvijas šahisti
Kategorija:Nīderlandes šahisti